મહેસાણાની હનુમંત હેડુવા પંચાયતમાં તલાટી તરીકે ફરજ બજાવતાં પ્રવિણાબેન નરોત્તમદાસ જાદવે સોમવારે બપોરે પટાવાળા મારફતે પૂર્વ સરપંચ જગાજી ચેનાજી ઠાકોરને દબાણ હટાવવા નોટિસની બજવણી કરાવી હતી. જેને પગલે ઉશ્કેરાયેલા જગાજીએ પંચાયતમાં આવી શાની નોટિસો મોકલો છો તેમ કહી તલાટી પ્રવિણાબેનની સરકારી કામગીરીમાં અડચણ ઊભી કરી જાતિવાચક શબ્દો કહી અપમાનિત કરી હુમલો કર્યો હતો.જાનથી મારી નાખવાની ધમકી આપનાર જગાજી ઠાકોર સામે મહિલા તલાટીએ તાલુકા પોલીસ સ્ટેશનમાં એટ્રોસીટી સહિતના મુદ્દે ફરિયાદ આપતાં એસસીએસટી સેલના ડીવાયએસપીએ તપાસ હાથ ધરી છે.